अध्दो रातीं छें आने दे पा-भर चौल ते डेढ़ आने दा लून-मर्च-मसाला लेइऐ ओ घर आया। चिरुता सुती दी नईं ही। भित्त बेड़िऐ अन्दर बैठी बल्गा करदी ही। पत्तनै पर मछुआ लगने दी शेड़ सुनी, उन्ने पुछेआ, “कुन ऐ?” “आऊं आं”। चिरुता ने भित्त खोले। कज्ज अध्दी-रातीं चुल्है अग्ग बली ते झौंपड़ी च लो होई। हाजमा ठीक नईं, आखिऐ कोरन लेटी गेया। जेलै लुग्ड़ा बनेया तां चिरुता उसगी ठुआलेआ। कोरन ने ढिल्ले होने दा ब्हाना कीता, “में नईं खाना।” “तां आंमी नईं खाग।” “मेरे टिड पीड़ ऐ।” चिरुता के थोड़ा खाने गितै जोर दित्ता। आखर कोरन ने ओंदा गल्ल मत्रनो केई। चुल्हे दी हसलदी लोई च, मित्ती दी पराती च खस्म-त्रीम्त हूनका लुग्ड़ा खान बैठे। चिरुचा ने आखेआ, “शड़ा दस्सने आस्तै का करदे ओ?”